ది రాజా సాబ్

ది రాజా సాబ్ అనేది  తెలుగు రొమాంటిక్ హారర్ సినిమా. మారుతి రచన, దర్శకత్వం వహిస్తున్న ఈ సినిమాను పీపుల్ మీడియా ఫ్యాక్టరీ క్రింద టిజి విశ్వ ప్రసాద్,  వివేక్ కూచిబొట్ల నిర్మించారు. ఈ సినిమాలో ప్రభాస్ ప్రధాన పాత్రలోనూ, నిధి అగర్వాల్, రిద్ధి కుమార్, మాళవిక మోహనన్ నటించారు. 

ది రాజా సాబ్ అనే అధికారిక టైటిల్‌తోపాటు ఈ సినిమాని 2024 జనవరిలో అధికారికంగా ప్రకటించారు. ఈ సినిమాకు థమన్ ఎస్ సంగీతం, కార్తీక్ పళని సినిమాటోగ్రఫీ, కోటగిరి వెంకటేశ్వరరావు ఎడిటింగ్ అందిస్తున్నారు.

రాజాసాబ్ ట్రైలర్‌ను 2025 సెప్టెంబర్ 29న విడుదల చేయగా, సినిమాను 2026 జనవరి 9న విడుదల చేశారు. రెబల్ సాబ్ సాంగ్ లిరికల్ వీడియో 2025 నవంబర్ 23 రిలీజ్ అయిన సాంగ్ లో వింటేజ్ ప్రభాస్ ని చూపించారు.
 కథ 
రాజు అలియాస్‌ రాజాసాబ్‌కు (ప్రభాస్‌) నాన్నమ్మ గంగా దేవి (జరీనా వహాబ్‌) అంటే ప్రాణం.  ఆమెతో కలిసి ఉంటూ, ఆమెను కంటికి రెప్పలా కాపాడుకుంటూ ఉంటాడు. వయసు రీత్యా గంగా దేవి అల్జీమర్స్‌ (మతిమరుపు వ్యాధి)తో బాధపడుతుంటుంది. గంగమ్మ తనకు సంబంధించిన విషయాలు మరిచిపోయినా తన భర్త కనకరాజును  (సంజయ్‌దత్‌) మాత్రం మరిచిపోదు. ఎప్పటికైనా తాతను తీసుకరమ్మని మనవడిని కోరుతుంది. అనుకోకుండా ఓసారి ఓఫోటోలో కనిపించిన కనకరాజును వెతుక్కుంటూ హైదరాబాద్‌ బయలుదేరుతాడు రాజాసాబ్‌. కానీ కనకరాజ్‌ తన మాయాలతో నాన్నమ్మ, మనవడిని నర్సాపూర్‌ అడవిలోని తన భవంతికి రప్పించుకుంటాడు. అంతేకాదు ఇద్దరిని అంతమెందించాలని ప్రయత్నిస్తాడు. అసలు రాజాసాబ్‌ ఎవరు? కనకరాజ్‌ ఎందుకు రాజాసాబ్‌, గంగాదేవిని చంపాలనుకుంటాడు? గంగాదేవికి రాజవంశానికి ఉన్న సంబంధమేమిటి? రాజాసాబ్‌ ముగ్గురమ్మాయిలు భైరవి (మాళవిక మెహనన్‌), బ్లెస్సీ (నిధి అగర్వాల్‌) అనిత (రిద్దికుమార్‌)లను ఎందుకు ప్రేమించాల్సి వచ్చింది? కథను ముందుకు నడిపించడంలో వీరి పాత్రలు ఎలా ఉపయోగపడ్డాయి? చివరకు కథ ఎలా ముగిసింది? అనేది మిగతా కథ. 

 తారాగణం 

 ప్రభాస్ (రాజా సాబ్)
 సంజయ్ దత్ (ఠాకూర్ రణవీర్ సింగ్)
 అనుపమ్ ఖేర్ (పండిట్‌జీ)
 నిధి అగర్వాల్ (మీరా)
 మాళవిక మోహన్ (రియా)
 రిద్ధి కుమార్ (ప్రియ)
 అనుమోలు సుశాంత్ (ఖ్అదిరాకాంత్)
 జిష్షూసేన్ గుప్తా
 ఎస్.జె.సూర్య
 నవాబ్ షా (అబ్దుల్ సింగ్)
 యోగి బాబు (చందు)
 బ్రహ్మానందం (నరసింహ)
 వెన్నెల కిషోర్ (సురేష్‌)
 అలీ (రాము)
 శ్రీనివాస్‌రెడ్డి (శ్యామ్‌)
 మురళీ శర్మ (గోపాల్)
 అభిమన్యు సింగ్ (ముహమ్మద్)
 నాజర్ (ఇన్‌స్పెక్టర్ రాజేష్‌)  
 ఆశిష్ విద్యార్థి  
 రావు రమేష్  
 చైతన్య కృష్ణ  
 సాయి కుమార్  
 అమిత్ తివారి  
 రాజీవ్ పిళ్లై  
 సుదేవ్ నైర్
 హరీశ్ పేరడీ  
 సత్య (నటుడు)  
 తాగుబోతు రమేశ్  
 పవిత్ర లోకేష్  
 సి.వి.ఎల్.నరసింహారావు  
 విజయ నరేష్  
 హైపర్ ఆది  
 మహేష్ ఆచంట
 సుదర్శన్
 చమ్మక్ చంద్ర  
 దాన్నీ శాపాన్ని
 కిరీటి దామరాజు  
 రవిప్రకాష్  
 నాగేంద్రబాబు  

 పాటలు 

 నిర్మాణం 

 అభివృద్ధి 
ప్రభాస్ ఇటీవల విడుదలైన సలార్, కల్కి వంటి సినిమాలలో, అతను మాకో యాక్షన్ హీరో రూపాన్ని కలిగి ఉన్నాడు. అయితే, ది రాజా సాబ్ ఒక రొమాంటిక్ హారర్-కామెడీ కాబట్టి, ప్రభాస్ అందంగా, ఆడంబరంగా కనిపించడానికి తనని మార్చుకున్నాడు.

2024 జనవరి 15న సంక్రాంతి సందర్భంగా ఫస్ట్ లుక్ పోస్టర్‌తో ఈ ప్రాజెక్ట్ అధికారికంగా ప్రకటించబడింది. అయితే, 2022 సెప్టెంబరులో ప్రిన్సిపల్ ఫోటోగ్రఫీ ప్రారంభమైంది. 2024 ఫిబ్రవరి నాటికి, చిత్రం దాని ప్రధాన ఫోటోగ్రఫీలో 40%, 45% మధ్య పూర్తయింది.

 విడుదల 
 థియేటర్ 
తెలుగు, హిందీ, తమిళం, మలయాళం, కన్నడ భాషల్లో రూపొందించబడిన ఈ సినిమా 2026, జనవరి 9న విడుదల అయింది. 

సమీక్షలు
ప్రీరిలీజ్‌ ఈవెంట్‌లో ప్రభాస్‌ చెప్పినట్లుగా ఇది నాన్నమ్మ-మనవడి కథే. నేపథ్యం కూడా కాస్త కొత్తగానే ఉంది. అయితే ఈ కథని గందరగోళం లేకుండా ఆసక్తికరంగా చూపించడంలో దర్శకుడు పూర్తిగా సఫలం కాలేదు. స్క్రీన్‌ప్లే విషయంలో చాలా లోపాలు ఉన్నాయి. సీన్ల పరంగా చూస్తే సినిమా బాగుంది అనిపించినా.. ఓవరాల్‌గా మాత్రం ఏదో మిస్‌ అవుతుందన్న ఫీలింగ్‌ కలుగుతుంది. సాంకేతికంగా సినిమా బాగుంది. తమన్‌ నేపథ్య సంగీతం సినిమాకు మరో ప్రధాన బలం. తనదైన బీజీఎంతో సినిమా స్థాయిని పెంచేశాడు. పాటలు బాగున్నాయి. కానీ వాటి ప్లేస్‌మెంట్‌ సరిగా కుదర్లేదు. సినిమాటోగ్రఫీ బాగుంది. ప్రతిఫ్రేమ్‌ తెరపై రిచ్‌గా కనిపించింది. ఆర్ట్‌వర్క్‌ బాగుంది. 

 మూలాలు 

 బాహ్య లింకులు 


వర్గం:విడుదల కానున్న సినిమాలు
వర్గం:2025 తెలుగు సినిమాలు
వర్గం:తెలుగు ప్రేమకథా సినిమాలు